**ΦΥΛΛΟ ΣΥΜΜΟΡΦΩΣΗΣ ΠΡΟΔΙΑΓΡΑΦΩΝ-ΤΕΧΝΙΚΕΣ ΠΡΟΔΙΑΓΡΑΦΕΣ**

|  |  |  |  |
| --- | --- | --- | --- |
| **ΧΑΡΑΚΤΗΡΙΣΤΙΚΑ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
|  **ΤΕΧΝΙΚΕΣ ΠΡΟΔΙΑΓΡΑΦΕΣ****ΠΡΟΔΙΑΓΡΑΦΕΣ ΕΡΓΟΥ**  |
| 1. Η συλλογή και ο διαχωρισμός των αποβλήτων θα γίνεται από προσωπικό του Νοσοκομείου (Παράρτημα I, παράγραφος 1.1.2 της ΚΥΑ οικ.146163). Aπό τον ανάδοχο κάθε μήνα θα διατίθενται τα πιστοποιημένα κατά ADR χαρτοκυτία τύπου Hospital Box (χωρητικότητας 40 και 60 λίτρων) και με αντίστοιχο χρώμα ανάλογα την τελική τους επεξεργασία. Επιπλέον, από τον ανάδοχο, πέραν της σακούλας που θα περιέχεται σε κάθε hospital box, θα διατίθεται μία επί πλέον (εξωτερική) σακούλα αντίστοιχου χρώματος. Οι συσκευασίες - χαρτοκυτία για τη χωριστή συλλογή των Επικινδύνων Αποβλήτων Αμιγώς Μολυσματικών (ΕΑΑΜ) τα οποία προορίζονται προς αποστείρωση θα γίνεται σύμφωνα με την ΚΥΑ οικ.146163 (Παράρτημα Ι, παράγραφος 1.2.4). Συγκεκριμένα, τα χαρτοκυτία πρέπει να είναι μιας χρήσεως, αδιαφανή, κίτρινου χρώματος, ανθεκτικά κατά την μεταφορά, να έχουν το διεθνές σύμβολο και την αντίστοιχη σήμανση του μολυσματικού κινδύνου (ανάλογα με την κλάση UN στην οποία αυτά κατατάσσονται), να αναγράφουν την κλάση και τον αριθμό UN ως προς την επικινδυνότητά τους, να αναγράφουν τον όρο «Επικίνδυνα Απόβλητα Αμιγώς Μολυσματικά (ΕΑΑΜ)», να είναι κατάλληλου πάχους και υλικού, να είναι φιλικά προς το περιβάλλον, να φέρουν (ανεξίτηλη) ετικέτα (στην οποία θα αναγράφεται η ημερομηνία παραγωγής, η ακριβή θέση παραγωγής, η ποσότητα αποβλήτων, η κατηγορία αποβλήτων και ο προορισμός των αποβλήτων), να στοιβάζονται εύκολα, να φέρουν λαβές ικανές για να κρατήσουν το βάρος τους όταν μεταφέρονται και να κλείνουν με τρόπο που δεν θα επιτρέπουν το εύκολο άνοιγμά τους μετά το κλείσιμό τους. Οι συσκευασίες - χαρτοκυτία για τη χωριστή συλλογή των Επικινδύνων Αποβλήτων Αμιγώς Μολυσματικών (ΕΑΑΜ) και των Μικτών & Άλλων Επικινδύνων Αποβλήτων (ΜΕΑ/ΑΕΑ) τα οποία προορίζονται προς αποτέφρωση θα γίνεται σύμφωνα με την ΚΥΑ οικ.146163 (Παράρτημα Ι, παράγραφος 1.2.4). Συγκεκριμένα, τα χαρτοκυτία πρέπει να είναι μιας χρήσεως, αδιαφανή, κόκκινου χρώματος, κατάλληλου πάχους και υλικού, μη παραμορφούμενα για ασφαλή μεταφορά, κατάλληλου βάρους και όγκου για την εύκολη μεταφορά τους, να είναι κατασκευασμένα από κατάλληλο υλικό ώστε κατά την αποτέφρωσή τους να μην παράγονται επικίνδυνα αέρια, να είναι φιλικά προς το περιβάλλον, να στοιβάζονται εύκολα, να φέρουν λαβές ικανές για να κρατήσουν το βάρος τους όταν μεταφέρονται, να κλείνουν με τρόπο που δεν θα επιτρέπει το εύκολο άνοιγμά τους μετά το κλείσιμό τους, να είναι κατάλληλα κατά UN, να έχουν το διεθνές σύμβολο και την αντίστοιχη σήμανση του μολυσματικού ή/και επικίνδυνου, (ανάλογα με την κλάση UN στην οποία αυτά κατατάσσονται), να αναγράφουν την κλάση και τον αριθμό UN ως προς την επικινδυνότητα τους, και τον όρο «Επικίνδυνα Απόβλητα» (ΕΑΑΜ, ΜΕΑ, ΑΕΑ), να φέρουν (ανεξίτηλη) ετικέτα (στην οποία θα αναγράφεται η ημερομηνία παραγωγής, η ακριβή θέση παραγωγής, η ποσότητα αποβλήτων, η κατηγορία αποβλήτων και ο προορισμός των αποβλήτων), Τονίζεται ότι οι συσκευασίες για την μεταφορά των ΕΑΑΜ και ΜΕΑ/ΑΕΑ πρέπει να είναι μίας χρήσης και πιστοποιημένες κατά UN. Δεν επιτρέπεται η χρήση επαναχρησιμοποιούμενων κάδων παρά μόνο για εντός των ΥΜ μεταφορά και επεξεργασία (Παράρτημα I, παράγραφος 1.1.2.1). Σύμφωνα με το Παράρτημα II, παράγραφο 6.4.1, δεν επιτρέπεται η μεταφορά του περιεχομένου από ένα κάδο σε άλλο λόγω υψηλού κινδύνου μόλυνσης.Να κατατεθούν τα σχετικά πιστοποιητικά ποιότητας/ καταλληλόλητας κατά ADR των χαρτοκυτίων των 40 και 60 λίτρων.  | ΝΑΙ |  |  |
| 2. Συχνότητα φόρτωσης το ανώτερο κάθε 30 ήμερες και ανάλογα με την χωρητικότητα του ψυγείου και σε έκτακτες περιπτώσεις κατόπιν συνεννόησης (σύμφωνα με την ΚΥΑ οικ. 146163/8-5-2012).  | ΝΑΙ |  |  |
| 3. Η προσωρινή αποθήκευση των αποβλήτων θα γίνεται σε ψυκτικό θάλαμο κατάλληλων προδιαγραφών σύμφωνα με τις διατάξεις της ΚΥΑ οικ. 146163/8-5-2012, τον οποίο διαθέτει το Νοσοκομείο. | ΝΑΙ |  |  |
| 4. Η ανάδοχος εταιρεία πρέπει να έχει ιδιόκτητα φορτηγά εγκεκριμένα για τον σκοπό αυτό και οι οδηγοί να έχουν πιστοποιητικό επαγγελματικής κατάρτισης για την μεταφορά των επικίνδυνων εμπορευμάτων (Νοσοκομειακά απορρίμματα) κατά ADR  | ΝΑΙ |  |  |
| 5. Το Νοσοκομείο δεν φέρει καμία ευθύνη για τυχόν παραλείψεις του εργολάβου ο οποίος αναλαμβάνει πλήρως την αστική ευθύνη του έργου. Καταθέτει επίσης ασφάλεια αστικής ευθύνης προς τρίτους και το περιβάλλον για την σταθερή μονάδα επεξεργασίας  | ΝΑΙ |  |  |
| 6. Η τιμολόγηση θα γίνεται μετά το πέρας κάθε δρομολογίου ή στο τέλος κάθε μήνα ανεξάρτητα από την ημερομηνία πραγματοποίησης, κατόπιν συνεννόησης. | ΝΑΙ |  |  |
| 7. Τα έξοδα ζύγισης στην έδρα του Νοσοκομείου βαρύνουν τον ανάδοχο. Ο ανάδοχος να ζυγίζει και να καταγράφει την ποσότητα των ΕΑΑΜ, παρουσία Επιτροπής της Υγειονομικής Μονάδας. Επιπλέον να αποδεικνύει τον ετήσιο έλεγχο των θερμομέτρων, μανομέτρων και λοιπού καταγραφικού εξοπλισμού του  | ΝΑΙ |  |  |
| 8. Σύμφωνα με τα προβλεπόμενα στην ΚΥΑ οικ. 146163/8-5-2012, τα ΕΑΑΜ & ΜΕΑ/ΑΕΑ που μεταφέρονται και επεξεργάζονται εκτός ΥΜ, θα πρέπει να συνοδεύονται από έγγραφο έντυπο αναγνώρισης το οποίο θα περιέχει τουλάχιστον τις πληροφορίες που αναφέρονται στο προτεινόμενο υπόδειγμα της παρ. 6.2, του εδ. 6, του παραρτήματος 1, της ΚΥΑ οικ. 146163/8-5-2012.Το έντυπο αυτό θα αποτελεί παράλληλα βεβαίωση για τη διαχείριση των ΕΑΥΜ των ΥΜ. . | ΝΑΙ |  |  |
| 9. Ο ανάδοχος κατά την παραλαβή των ΕΑΑΜ & ΜΕΑ/ΑΕΑ από την υγειονομική μονάδα θα διεξάγει έλεγχο με κατάλληλη συσκευή ανίχνευσης για ραδιενεργά υλικά. Ελέγχεται ο κάθε περιέκτης χωριστά. Σε περίπτωση που βρεθεί χαρτοκιβώτιο με ραδιενεργό υλικό που δεν είναι εντός των προβλεπόμενων ορίων (ραδιενέργεια κιβωτίου > 3 Χ ραδιενέργεια περιβάλλοντος) το κιβώτιο δεν παραλαμβάνεται και επιστρέφεται στην υγειονομική μονάδα. Επίσης να εφαρμόζονται τα οριζόμενα από την ΕΕΑΕ και για κάθε εγκατάσταση επεξεργασίας ΕΑΥΜ. | ΝΑΙ |  |  |
| **ΕΛΑΧΙΣΤΕΣ ΤΕΧΝΙΚΕΣ ΚΑΙ ΠΕΡΙΒΑΛΛΟΝΤΙΚΕΣ****ΑΠΑΙΤΗΣΕΙΣ ΕΓΚΑΤΑΣΤΑΣΕΩΝ ΑΠΟΣΤΕΙΡΩΣΗΣ** |  |  |  |
| 1. Η μονάδα επεξεργασίας να διαθέτει τα απαραίτητα πιστοποιητικά και άδειες καταλληλότητας και ασφαλούς λειτουργίας (όπως περιγράφονται στην ΚΥΑ οικ. 146163/8-5-2012) από το Γενικό Γραμματέα της Περιφέρειας (π.χ. έγκριση περιβαλλοντικών όρων) και τις αρμόδιες υπηρεσίες της Περιφέρειας στην οποία δραστηριοποιείται (οι αρμοδιότητες αυτές ανήκαν στην Νομαρχία και περιήλθαν στην Περιφέρεια). Ο ανάδοχος μπορεί να επιλέξει την τεχνολογία αποστείρωσης σε συμμόρφωση με τα οριζόμενα στο παράρτημα I, παρ. 4.1.2 «Τεχνολογίες Αποστείρωσης» της ΚΥΑ οικ. 146163/8-5-2012 «4.1.2.1 Υγρή Θερμική Επεξεργασία (Αυτόκαυστα). Η υγρή θερμική επεξεργασία συνίσταται στη χρήση κορεσμένου ατμού υπό πίεση για την απολύμανση των μολυσματικών αποβλήτων…. 4.1.2.2 Ακτινοβολία – Μικροκύματα Η μέθοδος της αποστείρωσης μέσω ακτινοβολίας−μικροκυμάτων προϋποθέτει τη συνύπαρξη ατμού. Οι συνθήκες λειτουργίας των συστημάτων με μικροκύματα εξαρτώνται από την εφαρμοζόμενη τεχνολογία…». Το προσωπικό του αναδόχου που λειτουργεί τη μονάδα επεξεργασίας να είναι κατάλληλα εκπαιδευμένο και εξειδικευμένο και να διαθέτει τις απαραίτητες άδειες και πιστοποιητικά που χορηγεί το ελληνικό κράτος στις περιπτώσεις αυτές | ΝΑΙ |  |  |
| 2. Οι διαδικασίες αποστείρωσης να ακολουθούν τα προβλεπόμενα στο πρότυπο του ΕΛΟΤ αρ. 12740/00 & 12347 κατά περίπτωση (ο ανάδοχος να διαθέτει τα ανάλογα πιστοποιητικά).. | ΝΑΙ |  |  |
| 3. Ο ανάδοχος να τεμαχίζει τα απόβλητα στον ίδιο χώρο που γίνεται η αποστείρωση (δηλαδή σε κλειστό σύστημα αποστείρωσης), ώστε να μην είναι αναγνωρίσιμα. . | ΝΑΙ |  |  |
| 4. Η κατεργασία των αποβλήτων να γίνεται σε τέτοιες συνθήκες θερμοκρασίας και πίεσης και για τέτοιο χρονικό διάστημα ώστε να εξασφαλίζεται η αποτελεσματικότητα της μεθόδου. Ελάχιστο αποδεκτό επίπεδο αποστείρωσης STAATΤ ΙΙΙ όπως ρητά απαιτείται από την ΚΥΑ οικ. 146163/8-5-2012 (παράρτημα 1 – εδ. 4.3.1).  | ΝΑΙ |  |  |
| 5. Τα όποια εκπεμπόμενα αέρια και παραγόμενα υγρά, αν προκύπτουν, κατά τη διαδικασία της αποστείρωσης, να απομακρύνονται ή να υποβάλλονται σε κατάλληλη επεξεργασία, ώστε να καθίστανται ακίνδυνα για τη δημόσια υγεία και το περιβάλλον  | ΝΑΙ |  |  |
| 6. Να πραγματοποιείται έλεγχος της αποτελεσματικότητας της διαδικασίας αποστείρωσης που εφαρμόζεται, σύμφωνα με το πρότυπο ΕΛΟΤ ΕΝ ISO:11138. | ΝΑΙ |  |  |
| 7. Η μονάδα επεξεργασίας να διαθέτει καταγραφικά συστήματα μέτρησης και ελέγχου όλων των λειτουργιών (π.χ. θερμόμετρα, μανόμετρα κ.α.), για την συνεχή καταγραφή της θερμοκρασίας, της πίεσης, του χρόνου και γενικά των παραμέτρων της διαδικασίας της αποστείρωσης | ΝΑΙ |  |  |
| 8. Να γίνεται απολύμανση των μέσων με τα οποία μεταφέρονται τα απόβλητα και των αποθηκευτικών χώρων αυτών, λαμβάνοντας υπόψη τα πρότυπα ΕΛΟΤ ΕΝ 1275-99 και ΕΛΟΤ ΕΝ 1276-98.  | ΝΑΙ |  |  |
|  9. Ο φορέας λειτουργίας της εγκατάστασης αποστείρωσης θα πρέπει να εφαρμόζει συγκεκριμένο διάγραμμα λειτουργίας, το οποίο θα αναφέρει θερμοκρασία, πίεση, τύπο συσκευασίας, χρόνος παραμονής στη θερμοκρασία αποστείρωσης, αποδεκτή περιεκτικότητα των αποβλήτων σε υγρασία, μέγιστο φορτίο που μπορεί ανά κύκλο εργασίας να δεχτεί ο συγκεκριμένος εξοπλισμός.  | ΝΑΙ |  |  |
| 10. Ο φορέας λειτουργίας της εγκατάστασης αποστείρωσης θα πρέπει να εφαρμόζει έλεγχο και ημερήσια καταγραφή σε κάθε κύκλο εργασίας του είδους και της ποσότητας των αποβλήτων προς επεξεργασία, των διαγραμμάτων θερμοκρασίας, της πίεσης και χρόνου παραμονής τους στη μέγιστη θερμοκρασία επεξεργασίας.  | ΝΑΙ |  |  |
| 11. Ο φορέας λειτουργίας της εγκατάστασης αποστείρωσης θα πρέπει να πραγματοποιεί ετήσιο έλεγχο των θερμομέτρων, μανομέτρων και λοιπού καταγραφικού εξοπλισμού.  | ΝΑΙ |  |  |
| 12. Ο ανάδοχος να συνεργάζεται με τον υπεύθυνο της Υγειονομικής Μονάδας για τη συμπλήρωση του συνοδευτικού Εντύπου Αναγνώρισης των ΕΑΑΜ, του οποίου και κρατάει αρχείο μαζί με τα στοιχεία λειτουργίας της εγκατάστασης του, τις αναλύσεις και μετρήσεις των διενεργούμενων ελέγχων, της επεξεργασίας και της αξιολόγησής τους, για τουλάχιστον 10 έτη. Αντίγραφο συνοδευτικού Εντύπου Αναγνώρισης παραδίδει ο ανάδοχος και στο φορέα επεξεργασίας όπου οδηγούνται τα απόβλητα για αποστείρωση, έτσι ώστε να μπορεί να ζητηθεί από την Υ.Μ. βεβαίωση παραλαβής της εκάστοτε ποσότητας προς επεξεργασία μετά την αποστείρωση, ως επίσης σχετικό έντυπο του τελικού προϊόντος. 13. Η αποτελεσματικότητα της εγκατάστασης και της διαδικασίας αποστείρωσης κατά τη διάρκεια της τακτικής διαχείρισης, θα πρέπει να επαληθεύεται σύμφωνα με τα πρότυπα ΕΛΟΤ ΕΝ ISO:11138.Αν η αποστείρωση δεν είναι αποτελεσματική ο ανάδοχος θα πρέπει να επαναλάβει τη διαδικασία έως ότου επιτευχθεί η αποτελεσματική επεξεργασία των αποβλήτων. Οι προαναφερόμενοι έλεγχοι θα πρέπει να διενεργούνται υπό την εποπτεία του υγειονομικού υπευθύνου της Υ.Μ. και σε περίπτωση που πρόκειται για εγκαταστάσεις εκτός της ΥΜ, υπό την εποπτεία του τεχνικού υπευθύνου. Στη δεύτερη περίπτωση θα πρέπει να στέλνουν στην ΥΜ ανά τακτά χρονικά διαστήματα αντίγραφα των καταγραφών όλων των μετρήσεων των φορτίων που επεξεργάστηκαν και προέρχονται από τη συγκεκριμένη ΥΜ. Οι εγκαταστάσεις υπόκεινται σε προληπτικές και τακτικές ή έκτακτες επιθεωρήσεις για τον έλεγχο των ΑΕΠΟ και της εν γένει περιβαλλοντικής νομοθεσίας σύμφωνα με το άρθρο 20 του ν. 4014/2011 για την περιβαλλοντική αδειοδότηση έργων και δραστηριοτήτων.  | ΝΑΙ |  |  |
|  14. Ο ανάδοχος οφείλει να τηρεί μητρώο το οποίο συμπληρώνεται ανά τρίμηνο και να συντάσσει ετήσια έκθεση παραγωγού αποβλήτων. Να κατατεθούν αντίγραφα των κατατεθειμένων στο Ηλεκτρονικό Μητρώο Αποβλήτων (ΗΜΑ) Ετήσιων Απολογιστικών Εκθέσεων, του νόμιμου κατόχου της άδειας επεξεργασίας ΕΑΑΜ, των δύο (2) προηγούμενων ετών, στις οποίες να αναφέρονται τα στοιχεία των ΕΑΑΜ που επεξεργαστήκαν από αυτόν και αποδεικνύουν την κατ’ ελάχιστη απαιτούμενη διετή εμπειρία στο συγκεκριμένο αντικείμενο, την τεχνική ικανότητα και την αξιοπιστία του νόμιμου κατόχου της άδειας επεξεργασίας ΕΑΑΜ, στην εκτέλεση ανάλογου ποσοτικού και οικονομικού μεγέθους έργων. Να κατατεθεί επίσης, κατάλογος και αντίγραφα συμβάσεων αντίστοιχων έργων διάρκειας δύο (2) ετών κατ’ ελάχιστο. | ΝΑΙ |  |  |
| **ΕΛΑΧΙΣΤΕΣ ΤΕΧΝΙΚΕΣ ΚΑΙ ΠΕΡΙΒΑΛΛΟΝΤΙΚΕΣ****ΑΠΑΙΤΗΣΕΙΣ ΕΓΚΑΤΑΣΤΑΣΕΩΝ ΑΠΟΤΕΦΡΩΣΗΣ** |  |  |  |
| 1. Η μονάδα επεξεργασίας να διαθέτει τα απαραίτητα πιστοποιητικά και άδειες καταλληλότητας και ασφαλούς λειτουργίας (όπως περιγράφονται στην ΚΥΑ οικ. 146163/8-5-2012 π.χ. έγκριση περιβαλλοντικών όρων). Το προσωπικό του αναδόχου που λειτουργεί τη μονάδα επεξεργασίας να είναι κατάλληλα εκπαιδευμένο και εξειδικευμένο και να διαθέτει τις απαραίτητες άδειες και πιστοποιητικά που χορηγεί το ελληνικό κράτος στις περιπτώσεις αυτές.  | ΝΑΙ |  |  |
| 2. Κατά την εφαρμογή της μεθόδου αποτέφρωσης, ο ανάδοχος θα πρέπει να τηρεί τα προβλεπόμενα μέτρα, όρους και περιορισμούς, οριακές τιμές εκπομπών για την πρόληψη ρύπανσης του περιβάλλοντος από την αποτέφρωση των επικίνδυνων αποβλήτων σύμφωνα με την ΚΥΑ 22912/1117/2005 (ΦΕΚ 759 Β'/6-6-05) «Μέτρα και όροι για την πρόληψη και τον περιορισμό της ρύπανσης του περιβάλλοντος από την αποτέφρωση των αποβλήτων». | ΝΑΙ |  |  |
| 3. Η μονάδα αποτέφρωσης να λειτουργεί κατά τέτοιο τρόπο ώστε η θερμοκρασία των αερίων που εκλύονται κατά τη διεργασία να αυξάνεται, με ελεγχόμενο και ομοιογενή τρόπο και ακόμη και υπό τις δυσμενέστερες συνθήκες στους 850οC, μετρούμενη στο εσωτερικό τοίχωμα ή σε άλλο αντιπροσωπευτικό σημείο του θαλάμου καύσης όπως ορίζεται στην άδεια λειτουργίας της εγκατάστασης για δύο τουλάχιστον δευτερόλεπτα. Εάν αποτεφρώνονται ΕΑΥΜ που περιέχουν πάνω από 1% αλογονούχων οργανικών ενώσεων, εκφρασμένων σε χλώριο, η θερμοκρασία πρέπει να αυξάνεται στους 1100οC, επί δύο δευτερόλεπτα τουλάχιστον.  | ΝΑΙ |  |  |
| 4. Η μονάδα αποτέφρωσης να είναι εφοδιασμένη με ένα τουλάχιστον εφεδρικό καυστήρα, που πρέπει να τίθεται αυτόματα σε λειτουργία μόλις η θερμοκρασία των καυσαερίων πέσει κάτω από τους 850οC ή τους 1100οC κατά περίπτωση. Οι θερμοκρασίες αυτές θα πρέπει να τηρούνται καθ’ όλη τη διάρκεια των φάσεων καύσης και για όσο χρόνο υπάρχουν ακόμη στο θάλαμο καύσης ΕΑΥΜ μη αποτεφρωμένα.  | ΝΑΙ |  |  |
| 5. Το σύστημα τροφοδοσίας να είναι κατασκευασμένο κατά τρόπο ώστε να απολυμαίνεται εύκολα, να εμποδίζεται η χύδην τροφοδοσία της εγκατάστασης και να παρεμποδίζεται η παραμόρφωση των δοχείων αποβλήτων - όπου αυτά χρησιμοποιούνται - προ της εισόδου τους στο θάλαμο καύσης.  | ΝΑΙ |  |  |
| 6. Η μονάδα αποτέφρωσης πρέπει να είναι υποχρεωτικά σταθερή.  | ΝΑΙ |  |  |
| 7. Ο φορέας λειτουργίας της εγκατάστασης είναι υποχρεωμένος να εφαρμόζει συγκεκριμένο διάγραμμα λειτουργίας το οποίο θα αναφέρει θερμοκρασία αποτέφρωσης, χρόνο παραμονής των δημιουργουμένων απαερίων στην παραπάνω θερμοκρασία αποτέφρωσης, αποδεκτή συσκευασία, αποδεκτή περιεκτικότητα των αποβλήτων σε υγρασία, μέγιστο φορτίο που μπορεί ανά κύκλο εργασίας να δεχτεί προς επεξεργασία ο συγκεκριμένος εξοπλισμός.  | ΝΑΙ |  |  |
| 8. Ο φορέας λειτουργίας της εγκατάστασης είναι υποχρεωμένος να εφαρμόζει έλεγχο και συνεχή καταγραφή της θερμοκρασίας των απαερίων στο θάλαμο καύσης και μετάκαυσης του αποτεφρωτήρα.  | ΝΑΙ |  |  |
| 9. Ο φορέας λειτουργίας της εγκατάστασης είναι υποχρεωμένος να εφαρμόζει ημερήσια καταγραφή των αποβλήτων που αποτεφρώθηκαν | ΝΑΙ |  |  |
| 10. Ο φορέας λειτουργίας της εγκατάστασης είναι υποχρεωμένος να πραγματοποιεί ετήσιο έλεγχο των θερμομέτρων, μανομέτρων και λοιπού καταγραφικού εξοπλισμού.  | ΝΑΙ |  |  |
| 11. Ο φορέας λειτουργίας της εγκατάστασης είναι υποχρεωμένος να διαθέτει σχέδιο αντιμετώπισης εκτάκτων αναγκών.  | ΝΑΙ |  |  |
| 12. Στη εγκατάσταση θα πρέπει να υπάρχει πρόβλεψη προσωρινής αποθήκευσης των προς αποτέφρωση αποβλήτων, για τουλάχιστον 3 μέρες σε θερμοκρασία ≤ 5οC σε κατάλληλα ψυγεία, είτε λόγω λειτουργικών αναγκών, είτε λόγο βλάβης της μονάδας αποτέφρωσης, είτε λόγω αναγκαίων έργων συντήρησης | ΝΑΙ |  |  |
| 13. Ο ανάδοχος οφείλει να τηρεί βιβλία καθημερινής λειτουργίας και ελέγχου της εγκατάστασης, με βάση τα οποία καταρτίζουν ετήσια έκθεση. | ΝΑΙ |  |  |
| 14. Τα λεπτομερή στοιχεία λειτουργίας της εγκατάστασης, συμπεριλαμβανομένων και όλων των στοιχείων των αναλύσεων και μετρήσεων των διενεργουμένων ελέγχων, της επεξεργασίας τους και της αξιολόγησής τους, καθώς και τα συνοδευτικά των φορτίων έγγραφα, φυλάσσονται τουλάχιστον για 10 έτη στα γραφεία του χώρου εγκατάστασης. Αντίγραφο του συνοδευτικού Εντύπου Αναγνώρισης παραδίδει ο ανάδοχος στην εγκατάσταση επεξεργασίας των ΕΑΥΜ.Αντίγραφο του Εντύπου παραδίδει ο ανάδοχος και στο φορέα επεξεργασίας όπου οδηγούνται τα απόβλητα για αποτέφρωση, έτσι ώστε να μπορεί να ζητηθεί από την Υ.Μ., βεβαίωση παραλαβής της εκάστοτε ποσότητας προς επεξεργασία μετά την αποτέφρωση, ως επίσης σχετικό έντυπο του τελικού προϊόντος.  | ΝΑΙ |  |  |
| **Οι συμμετέχοντές πρέπει να υποβάλουν - επί ποινή αποκλεισμού - με την Τεχνική Προσφορά τα κάτωθι δικαιολογητικά**:**I)** Για τη **μεταφορά** των Επικινδύνων Αποβλήτων Υγειονομικών Μονάδων ΕΑΥΜ (ΕΑΑΜ, ΜΕΑ & ΑΕΑ), απαιτούνται να υποβληθούν με την προσφορά του συμμετέχοντα, οι κάτωθι άδειες και λοιπά δικαιολογητικά και αφορούν τον νόμιμο κάτοχο της άδειας μεταφοράς των ΕΑΥΜ (ΕΑΑΜ, ΜΕΑ & ΑΕΑ) που θα υποβάλλει προσφορά μόνος του ή συμμετέχων σε Κοινοπραξία ή Ένωση Εταιρειών:α) Διαπεριφερειακή Άδεια για τη συλλογή - μεταφορά Επικινδύνων Αποβλήτων Υγειονομικών Μονάδων (ΕΑΥΜ: ΕΑΑΜ, ΜΕΑ & ΑΕΑ), σύμφωνα με το άρθρο 10, παρ. Α2 της ΚΥΑ οικ. 146163/8-5-2012, λαμβανομένου υπόψη τα αναφερόμενα του άρθρου 19 της ίδιας ΚΥΑ (πρέπει υποχρεωτικά να περιλαμβάνονται οι περιφέρειες μέσα στις οποίες και δια των οποίων θα εκτελεστεί το έργο). β) Υπεύθυνη δήλωση της παρ. 4 του άρθρου 8 του ν. 1599/1986 (Α'75), όπως εκάστοτε ισχύει, του νόμιμου κατόχου της άδειας μεταφοράς ΕΑΥΜ στην οποία θα αναγράφεται ότι δέχεται να εκτελέσει το έργο της μεταφοράς των ΕΑΥΜ (ΕΑΑΜ, ΜΕΑ & ΑΕΑ) που παράγονται από τις Υγειονομικές Μονάδες που ανήκουν στην Αναθέτουσα Αρχή σύμφωνα με τους όρους της ΚΥΑ οικ. 146163/8-5-2012 και ότι διαθέτει το απαιτούμενο εκπαιδευμένο προσωπικό για να εκτελέσει το έργο της μεταφοράς των ΕΑΥΜ της Αναθέτουσας Αρχής σύμφωνα με τους όρους της ΚΥΑ οικ. 146163/8-5-2012. γ) Υπεύθυνη δήλωση της παρ. 4 του άρθρου 8 του ν. 1599/1986 (Α'75), όπως εκάστοτε ισχύει, του νόμιμου κατόχου της άδειας μεταφοράς ΕΑΥΜ στην οποία να δηλώνεται ότι: 1) Διαθέτει οχήματα μεταφοράς, τα οποία είναι ειδικά, τελείως κλειστά, στεγανά, έχουν ψυκτικό θάλαμο με δυνατότητα ψύξης ≤ 8° C, δεν φέρουν μηχανισμό συμπίεσης, επιτρέπουν την ασφαλή μεταφορά των ΕΑΥΜ, μπορούν να πλένονται και να απολυμαίνονται εύκολα και διαθέτουν διευκολύνσεις για την ατομική προστασία του οδηγού και των χειριστών. 2) Δύναται να ικανοποιεί πλήρως τις ποσοτικές ανάγκες αποκομιδής των αποβλήτων του Νοσοκομείου ανά μήνα ανεξαρτήτως του αριθμού και της χωρητικότητας του ψυκτικού θαλάμου των οχημάτων που θα χρησιμοποιηθούν, με τον μηνιαίο όγκο αποβλήτων προς αποκομιδή να κυμαίνεται στα 30-40m3. 3) Θα παρέχει φορτηγά ψυγεία πιστοποιημένα κατά ADR & ΑΤP και οδηγούς πιστοποιημένους κατά ADR καθ’ όλη τη διάρκεια της σύμβασηςδ1) Βεβαίωση αποδέκτη της αδειοδοτημένης σταθερής μονάδας επεξεργασίας ΕΑΑΜ ότι δέχεται προς επεξεργασία τα ΕΑΑΜ της Αναθέτουσας Αρχής, από την αδειοδοτημένη εταιρεία μεταφοράς ΕΑΑΜ, με συνημμένα αντίγραφα της Απόφασης Έγκρισης Περιβαλλοντικών Όρων (Α.Ε.Π.Ο.) και της άδειας λειτουργίας της σταθερής μονάδας επεξεργασίας ΕΑΑΜ σε ισχύ.δ2) Βεβαίωση αποδέκτη της αδειοδοτημένης σταθερής μονάδας επεξεργασίας ΜΕΑ & ΑΕΑ ότι δέχεται προς επεξεργασία τα ΜΕΑ & ΑΕΑ της Αναθέτουσας Αρχής, από την αδειοδοτημένη εταιρεία μεταφοράς ΜΕΑ & ΑΕΑ, με συνημμένα αντίγραφα της Απόφασης Έγκρισης Περιβαλλοντικών Όρων (Α.Ε.Π.Ο.) και της άδειας λειτουργίας της σταθερής μονάδας επεξεργασίας ΜΕΑ σε ισχύ.ε) Ασφαλιστήριο συμβόλαιο του νόμιμου κατόχου της άδειας μεταφοράς ΕΑΥΜ με ασφαλιστική εταιρεία για ασφάλιση της αστικής ευθύνης και κάλυψης ζημιών προς τρίτους και το περιβάλλον σε ισχύ. στ) Σύμβαση του νόμιμου κατόχου της άδειας μεταφοράς ΕΑΥΜ με πιστοποιημένο Σύμβουλο Ασφαλείας για την Μεταφορά Επικίνδυνων Εμπορευμάτων (ΣΑΜΕΕ) σύμφωνα με την ΚΥΑ 64834/ 5491 / 2000 (ΦΕΚ 1350/B'). Να υποβληθεί και το σχετικό πιστοποιητικό επαγγελματικής κατάρτισης του Συμβούλου Ασφαλείας.ζ) Άδεια κυκλοφορίας των Οχημάτων μεταφοράς ΕΑΥΜ που σαφώς να αναφέρεται η χρήση τους για μεταφορά ΕΑΥΜ, καθώς και τα αναγκαία πιστοποιητικά (εκθέσεις ελέγχου) κατά ADR και ATP, σύμφωνα με το (ΦΕΚ 948 Β/22-5-2008 και την απόφαση με αριθμό πρωτ. Α3/28216/2567 από 21-5-2009). η) Πιστοποιητικό επαγγελματικής κατάρτισης κατά ADR και επαγγελματική άδεια (δίπλωμα) οδήγησης των οδηγών των οχημάτων που θα διενεργούν την μεταφορά των αποβλήτων, καθώς και το αποδεικτικό για τη σχέση των οδηγών με την εταιρεία μεταφοράς (Ετήσιος Πίνακας Προσωπικού από την αρμόδια Δ/νση Επιθεώρησης Εργασίας, Αναγγελία Πρόσληψης ΟΑΕΔ και ΑΠΔ ΕΦΚΑ/ΙΚΑ τελευταίου τριμήνου). Για την κάλυψη των αναγκών εκτέλεσης της σύμβασης, απαιτείται η προσκόμιση στοιχείων τουλάχιστον δύο (2) οδηγών που φέρουν τα ανωτέρω πιστοποιητικά. θ) Ο νόμιμος κάτοχος της άδειας συλλογής – μεταφοράς ΕΑΥΜ, θα πρέπει να διαθέτει πιστοποίηση κατά ISO 9001:2015 & ISO 14001:2015 για τη συλλογή – μεταφορά Επικινδύνων Αποβλήτων Υγειονομικών Μονάδων (ΕΑΥΜ).θ1) Πιστοποιητικά ποιότητας – καταλληλότητας κατά ADR των απαραίτητων υλικών δευτερογενούς συσκευασίας (δηλ. των πιστοποιημένων χαρτοκιβωτίων τύπου HOSPITAL BOX των 40 και 60 λίτρων) που απαιτούνται για την προσωρινή αποθήκευση και μεταφορά των ΕΑΥΜ εκτός της Υ.Μ.θ2) Όλα τα ανωτέρω έγγραφα να είναι σύμφωνα με τα προβλεπόμενα στην ΚΥΑ οικ. 146163/8-5-2012 με τα παραρτήματά της καθώς και σε κάθε άλλη διάταξη για τη διαχείριση επικινδύνων αποβλήτων, όπως ισχύουν σήμερα. | ΝΑΙ |  |  |
| **II)** Για την **επεξεργασία** των επικινδύνων αποβλήτων αμιγώς μολυσματικών (ΕΑΑΜ), απαιτούνται να υποβληθούν με την προσφορά του συμμετέχοντα, οι κάτωθι άδειες και λοιπά δικαιολογητικά που αφορούν τον νόμιμο κάτοχο της άδειας επεξεργασίας των ΕΑΑΜ, που θα υποβάλλει προσφορά μόνος του ή συμμετέχων σε Κοινοπραξία ή Ένωση Εταιρειών ή Εταιρεία συλλογής – μεταφοράς ΕΑΥΜ που διαθέτει σύμβαση με αδειοδοτημένη εταιρεία επεξεργασίας ΕΑΑΜ.α) Άδεια λειτουργίας σε ισχύ και Απόφαση Έγκρισης Περιβαλλοντικών Όρων (ΑΕΠΟ) σύμφωνα με τον Ν. 1650/1986 όπως τροποποιήθηκε από τον Ν. 3010/2002 και όπως ισχύει σήμερα. β) Πλήρη τεχνικά στοιχεία μονάδας επεξεργασίας, δηλαδή: Διάγραμμα λειτουργίας της μονάδας στο οποίο να αναφέρεται η θερμοκρασία, η πίεση, ο τύπος συσκευασίας, ο χρόνος παραμονής των αποβλήτων στη θερμοκρασία επεξεργασίας, ο χρόνος παραμονής των απαερίων αποτέφρωσης στην θερμοκρασία επεξεργασίας (μόνο για τις μονάδες αποτέφρωσης), η αποδεκτή περιεκτικότητα των αποβλήτων σε υγρασία και το φορτίο ανά κύκλο επεξεργασίας.Ο ανάδοχος μπορεί να επιλέξει την τεχνολογία αποστείρωσης σε συμμόρφωση με τα οριζόμενα στο παράρτημα I, παρ. 4.1.2 «Τεχνολογίες Αποστείρωσης» της ΚΥΑ οικ. 146163/8-5-2012 «4.1.2.1 Υγρή Θερμική Επεξεργασία (Αυτόκαυστα). Η υγρή θερμική επεξεργασία συνίσταται στη χρήση κορεσμένου ατμού υπό πίεση για την απολύμανση των μολυσματικών αποβλήτων…. 4.1.2.2 Ακτινοβολία – Μικροκύματα Η μέθοδος της αποστείρωσης μέσω ακτινοβολίας−μικροκυμάτων προϋποθέτει τη συνύπαρξη ατμού. Οι συνθήκες λειτουργίας των συστημάτων με μικροκύματα εξαρτώνται από την εφαρμοζόμενη τεχνολογία…». Σε συμμόρφωση με τα προβλεπόμενα στην προαναφερόμενη ΚΥΑ και λαμβάνοντας υπόψη Αποφάσεις της ΑΕΠΠ,. η αποστείρωση των ΕΑΑΜ να πραγματοποιείται με χρήση ατμού.Ιδιαίτερα για τις μονάδες αποστείρωσης να υποβληθούν: 1) Τεχνικά φυλλάδια (prospectus) του εξοπλισμού επεξεργασίας των αποβλήτων. 2) Οι απαραίτητες πιστοποιήσεις για την λειτουργία του εξοπλισμού σε χώρες της Ευρωπαϊκής Ένωσης (CE συστήματος επεξεργασίας, ISO κατασκευαστικού οίκου συστήματος επεξεργασίας, κλπ)3) Στοιχεία Πιστοποιήσεων – Ελέγχου σχετικά με την τήρηση όλων των προτύπων που αναφέρονται στην Ελληνική Νομοθεσία ΚΥΑ οικ. 146163/8-5-2012, καθώς και της αποστειρωτικής ικανότητας του εξοπλισμού από έγκυρους κρατικούς ή/και διεθνείς φορείς, σύμφωνα με τα πρότυπα: - ΕΛΟΤ 12740 & 12347 κατά περίπτωση- ΕΛΟΤ ΕΝ ISO:11138- ΕΛΟΤ ΕΝ 1275-99 και ΕΛΟΤ ΕΝ 1276-98. 4) Στοιχεία αξιοπιστίας και αποτελεσματικότητας του εξοπλισμού επεξεργασίας, που αφορούν τον εξοπλισμό της προτεινόμενης εγκατάστασης για την επεξεργασία των ΕΑΑΜ του έργου (πελατολόγιο κατασκευαστικού οίκου συστήματος αποστείρωσης, κλπ).5) Έγγραφο κατασκευαστικού οίκου του συστήματος επεξεργασίας όπου θα δηλώνεται ότι η συγκεκριμένη τεχνολογία επιτυγχάνει ελάχιστο επίπεδο αποστείρωσης STAAΤT ΙΙΙ ή πιστοποιητικά που εκδίδονται από επίσημα γραφεία ποιοτικού ελέγχου ή Αρμόδιες υπηρεσίες όπου θα δηλώνεται ότι η συγκεκριμένη τεχνολογία επιτυγχάνει ελάχιστο επίπεδο αποστείρωσης STAATT όπως ρητά απαιτείται από την ΚΥΑ οικ. 146163/8-5-2012 (παράρτημα 1 – εδ. 4.3.1). 6) Υπεύθυνη δήλωση που να δηλώνεται ότι η μονάδα επεξεργασίας είναι σύμφωνη με τις τεχνολογίες που αναφέρονται στο παράρτημα Ι παρ. 4.1 της ΚΥΑ οικ. 146163/2012. Για την περίπτωση χρήσης αποστείρωσης με τη μέθοδο της ακτινοβολίας - μικροκυμάτων να κατατεθούν έγγραφα που να τεκμηριώνουν τη συνύπαρξη ατμού κατά τη διαδικασία της αποστείρωσης.γ) Υπεύθυνη δήλωση που να δηλώνεται ότι ο υποψήφιος ανάδοχος/φορέας επεξεργασίας ΕΑΑΜ θα επιληφθεί της διαχείρισης του τελικού προϊόντος (επεξεργασμένα απόβλητα ΕΑΑΜ), ότι με δική του ευθύνη θα μεταφέρει το τελικό προϊόν στον ΧΥΤΑ ή σε άλλο χώρο, όπου θα επιτρέπεται η διάθεση του και ότι σε κάθε περίπτωση, η μεταφορά και η τελική διάθεση των επεξεργασμένων ΕΑΑΜ θα γίνεται σύμφωνα με την ΚΥΑ οικ. 146163/8-5-2012.Για τις ***μονάδες αποστείρωσης* επιπλέον** να υποβληθούν:1. Άδεια συλλογής - μεταφοράς των ΕΑΑM που έχουν υποστεί την επεξεργασία της αποστείρωσης. ασφαλιστήριο συμβόλαιο μεταφοράς αποστειρωμένων (μη επικίνδυνων) αποβλήτων και βεβαίωση εγγραφής στο Ηλεκτρονικό Μητρώο Αποβλήτων για τη μεταφορά αποστειρωμένων (μη επικίνδυνων) αποβλήτων, σύμφωνα με την παρ. 4 του άρθ. 36 του ν. 4042/2012, όπως έχει τροποποιηθεί και ισχύει.2. Βεβαίωση τελικού αποδέκτη (ΧΥΤΑ), ότι αποδέχεται τα αποστειρωμένα απόβλητα, που παράγονται από την προτεινόμενη εγκατάσταση για την επεξεργασία των ΕΑΑΜ του έργου, προς διάθεση στο ΧΥΤΑ. Επίσης, να υποβληθεί η Απόφαση Έγκρισης Περιβαλλοντικών Όρων (ΑΕΠΟ) του ΧΥΤΑ ότι μπορεί να αποδεχθεί τα αποστειρωμένα απόβλητα (προτεινόμενος κωδικός ΕΚΑ: 19 02 03, σύμφωνα με την ΚΥΑ οικ. 62952/5384/30-12-2016).3. Βεβαίωση του τελικού αποδέκτη (ΧΥΤΑ), ότι τα αποστειρωμένα ΕΑΑΜ τοποθετούνται από το προσωπικό της μονάδας επεξεργασίας ΕΑΑΜ, σε ανθεκτικούς υποδοχείς κίτρινου χρώματος, στους οποίους αναγράφεται ο τίτλος «Αποστειρωμένα ΕΑΑΜ», η ονομασία του φυσικού ή νομικού προσώπου επεξεργασίας, η ονομασία της Υγειονομικής Μονάδας ή/και της Αναθέτουσας Αρχής και η ημερομηνία αποστείρωσης και ότι ως φορέας παραλαβής των αποστειρωμένων ΕΑΑΜ ελέγχει την αποτελεσματικότητα της αποστείρωσης με δειγματοληπτικό έλεγχο (αρθρ. 4.3.3, Παρ. Ι της ΚΥΑ 146163/2012 όπως ισχύει). Για τις ***μονάδες αποτέφρωσης* επιπλέον** να υποβληθεί:Βεβαίωση του φορέα επεξεργασίας ΕΑΑM με αποτέφρωση για την τελική διάθεση των υπολειμμάτων καύσης, σύμφωνα με τις κείμενες διατάξεις για τη διάθεση των στερεών ή των επικινδύνων αποβλήτων (σε ΧΥΤΑ ή ΧΥΤΕΑ) ανάλογα με την επικινδυνότητα τους.δ) Για μονάδες αποστείρωσης ο ανάδοχος ή ο κατασκευαστής του χρησιμοποιούμενου συστήματος, θα πρέπει να καταθέσει σχετικά έγγραφα που να αποδεικνύουν ότι τηρεί το πρότυπο του ΕΛΟΤ αρ. 12740/00 και 12347 κατά περίπτωση. Για τις μονάδες αποτέφρωσης θα πρέπει να τηρούνται τα προβλεπόμενα στην ΚΥΑ 22912/1117/05 (ΦΕΚ 759 Β76-6-05), στην Οδηγία 2000/76/ΕΚ του Ευρωπαϊκού Κοινοβουλίου και του Συμβουλίου της 4ης Δεκεμβρίου 2000 για την αποτέφρωση των αποβλήτων, καθώς και όσα αναφέρονται στην ΚΥΑ οικ. 146163/8-5-2012.ε) Για τις μονάδες αποστείρωσης ο ανάδοχος θα πρέπει να διενεργεί έλεγχο με τη χρήση κατάλληλων βιολογικών δεικτών της αποτελεσματικότητας της διαδικασίας αποστείρωσης που εφαρμόζεται, σύμφωνα με το πρότυπο ΕΛΟΤ ΕΝ ISO:11138. Να υποβληθεί έγγραφο που να αποδεικνύει ότι οι χρησιμοποιούμενοι βιολογικοί δείκτες πληρούν τις απαιτήσεις του προτύπου ΕΛΟΤ ΕΝ ISO:11138.Όλα τα ανωτέρω έγγραφα να είναι σύμφωνα με τα προβλεπόμενα στην ΚΥΑ οικ. 146163/8-5-2012 με τα παραρτήματά της καθώς και σε κάθε άλλη διάταξη για τη διαχείριση επικινδύνων αποβλήτων, όπως ισχύουν σήμερα. στ) Ο Φορέας λειτουργίας της εγκατάστασης επεξεργασίας αποστείρωσης ή αποτέφρωσης θα πρέπει να διαθέτει πιστοποίηση κατά ISO 9001:2015 και κατά ISO 14001:2015 για την επεξεργασία επικίνδυνων αποβλήτων αμιγώς μολυσματικών ΕΑΑΜ, καθώς και για την τυχόν μεταφορά των επεξεργαζόμενων ΕΑΑΜ σε περίπτωση χρήσης της τεχνικής αποστείρωσης. ζ) Ο Φορέας λειτουργίας της εγκατάστασης επεξεργασίας αποστείρωσης ή αποτέφρωσης θα πρέπει να διαθέτει Ασφαλιστήριο Συμβόλαιο κατάλληλης ασφαλιστικής κάλυψης προς τρίτους και επαναφορά του περιβάλλοντος στην πρότερη κατάσταση, σύμφωνα με την ΚΥΑ οικ. 146163/8-5-2012.η) Η προτεινόμενη εγκατάσταση για την επεξεργασία των ΕΑΑΜ του έργου θα πρέπει να διαθέτει εφεδρικό μηχανολογικό εξοπλισμό για την επεξεργασία των ΕΑΑΜ, προκειμένου να μην παρεμποδίζεται η απρόσκοπτη λειτουργία της διαχείρισης, σε περίπτωση βλάβης του βασικού εξοπλισμού. Επίσης στην εγκατάσταση θα πρέπει να υπάρχει πρόβλεψη προσωρινής αποθήκευσης των προς αποστείρωση αποβλήτων για τουλάχιστον τρείς (3) ημέρες. Να υποβληθούν σχετικά έγγραφα που τεκμηριώνουν τη συμμόρφωση της προτεινόμενης μονάδας επεξεργασίας ΕΑΑΜ με τα παραπάνω. | ΝΑΙ |  |  |
| **IΙI)** Για την **επεξεργασία** των μικτών και άλλων επικινδύνων αποβλήτων ΜΕΑ/ΑΕΑ, απαιτούνται να υποβληθούν με την προσφορά του συμμετέχοντα, οι κάτωθι άδειες και λοιπά δικαιολογητικά και αφορούν τον νόμιμο κάτοχο της άδειας επεξεργασίας των ΜΕΑ/ΑΕΑ, που θα υποβάλλει προσφορά μόνος του ή συμμετέχων σε Κοινοπραξία ή Ένωση Εταιρειών ή Εταιρεία συλλογής – μεταφοράς που διαθέτει σύμβαση με αδειοδοτημένη εταιρεία επεξεργασίας ΜΕΑ.α) Απόφαση Έγκρισης Περιβαλλοντικών Όρων (ΑΕΠΟ) σύμφωνα με τον Ν. 1650/1986 όπως τροποποιήθηκε από τον Ν. 3010/2002 και όπως ισχύει σήμερα. β) Πλήρη τεχνικά στοιχεία μονάδας επεξεργασίας, δηλαδή: Διάγραμμα λειτουργίας της μονάδας στο οποίο να αναφέρεται η θερμοκρασία, η πίεση, ο τύπος συσκευασίας, ο χρόνος παραμονής των αποβλήτων στη θερμοκρασία επεξεργασίας, ο χρόνος παραμονής των απαερίων αποτέφρωσης στην θερμοκρασία επεξεργασίας (για τις μονάδες αποτέφρωσης), η αποδεκτή περιεκτικότητα των αποβλήτων σε υγρασία και το φορτίο ανά κύκλο επεξεργασίας.γ) Βεβαίωση του φορέα επεξεργασίας ΜΕΑ/ΑΕΑ με αποτέφρωση για την τελική διάθεση των υπολειμμάτων καύσης, σύμφωνα με τις κείμενες διατάξεις για τη διάθεση των στερεών ή των επικινδύνων αποβλήτων (σε ΧΥΤΑ ή ΧΥΤΕΑ) ανάλογα με την επικινδυνότητα τους.δ) Για τις μονάδες αποτέφρωσης ΜΕΑ/ΑΕΑ να κατατεθούν: 1) Τεχνικά φυλλάδια (prospectus) του εξοπλισμού επεξεργασίας των αποβλήτων. 2) Οι απαραίτητες πιστοποιήσεις για την λειτουργία του εξοπλισμού σε χώρες της Ευρωπαϊκής Ένωσης. 3) Στοιχεία Πιστοποιήσεων – Ελέγχου σχετικά με την τήρηση όλων των προτύπων που αναφέρονται στην Ελληνική Νομοθεσία ΚΥΑ οικ. 146163/8-5-2012, καθώς και της αποτεφρωτικής ικανότητας του εξοπλισμού από έγκυρους κρατικούς ή/και διεθνείς φορείς. 4) Στοιχεία αξιοπιστίας και αποτελεσματικότητας του εξοπλισμού επεξεργασίας, που αφορούν συγκεκριμένα την προτεινόμενη εγκατάσταση για την επεξεργασία των ΜΕΑ/ΑΕΑ του έργου.ε) Ο Φορέας λειτουργίας της εγκατάστασης επεξεργασίας - αποτέφρωσης θα πρέπει να διαθέτει πιστοποίηση κατά ISO 9001:2015 και κατά ISO 14001:2015 για την επεξεργασία ΜΕΑ/ΑΕΑ. ζ) Ο Φορέας λειτουργίας της εγκατάστασης επεξεργασίας - αποτέφρωσης θα πρέπει να διαθέτει Ασφαλιστήριο Συμβόλαιο κατάλληλης ασφαλιστικής κάλυψης προς τρίτους και επαναφορά του περιβάλλοντος στην πρότερη κατάσταση, σύμφωνα με την ΚΥΑ οικ. 146163/8-5-2012.η) Οι μονάδες αποτέφρωσης θα πρέπει να διαθέτουν εφεδρικό μηχανολογικό εξοπλισμό για την επεξεργασία των ΜΕΑ/ΑΕΑ, προκειμένου να μην παρεμποδίζεται η απρόσκοπτη λειτουργία της διαχείρισης, σε περίπτωση βλάβης του βασικού εξοπλισμού, σύμφωνα το εδάφιο 3 του άρθρου 6 της ΚΥΑ 22912/1117/05 (ΦΕΚ 759 Β'/6-6-05): Μέτρα και όροι για την πρόληψη και τον περιορισμό της ρύπανσης του περιβάλλοντος από την αποτέφρωση των αποβλήτων. | ΝΑΙ |  |  |